1989. november 21-én először és utoljára lépett fel Budapesten a Nirvana. A Nirvana budapesti koncertjének emlékei című Recorder-cikk alaposan feltárja a esemény részleteit, de egészen mostanáig fotó nem került elő magáról a fellépésről. Egészen mostanáig. Íme, kilenc fekete-fehér fénykép Kurt Cobain zenekaráról, amint a PeCsa logója előtt zenélnek. Most mondjuk azt, hogy világszenzáció: nyilvánosan soha nem publikált Nirvana-fotók!? Mondjuk, miközben próbálunk visszajönni a hídból. (FOR OUR ENGLISH SPEAKING READERS: NEVER BEFORE PUBLISHED PHOTO SET OF NIRVANA LIVE CONCERT IN BUDAPEST, HUNGARY, NOVEMBER 21, 1989.)

Fejér Zsuzsa 1989-ben ott volt a budapesti Nirvana/TAD-koncerten, készített pár fotót és tegnapig nem gondolta, hogy ez érdekes lehet. Azonban a fodrásza, aki nagy Kurt Cobain-rajongó (emlékzenekaruk is van), felvilágosította, hogy ritkaságszámba mennek a koncertről készült képek, ezért volt olyan kedves, hogy felajánlotta azokat a Recordernek. Nagyon szépen köszönjük!



KURT COBAIN IS SMILING - TAD IN BUDAPEST - MORE PHOTOS HERE.





„Akkoriban vettem részletre egy fényképezőgépet és igyekeztem minél több koncertre eljutni, hátha sikerül a fotókat eladni valamilyen újságnak, amivel fedezhetem a gép árát. Mondjuk túl sok szóba jöhető újság nem volt, az AlteRockra emlékszem és a Zétényi Zoltán által szerkesztett Rock Clubra (ez 1990-ben indult – a szerk.). Így jutottam el a Nirvana és a TAD koncertjére is, ami a plakát alapján érdekesnek ígérkezett. Aztán nem volt annyira az. Eleve kevés néző volt, talán max.150 ember lehetett, a Nirvana koncertje rövid volt, rosszul szólt, szám közben gyakran leálltak. Arra emlékszem, hogy a Kurt Cobain elégedetlen volt, állandóan a gitárját piszkálta, egyszer le is ült, hogy behangolja. Kicsit úgy tűnt, hogy a Krist Novoselic basszusgitáros fogta össze a zenekart. A TAD koncertjére a Nirvana tagjai lejöttek a szellősen álló nézők közé. A TAD énekese próbált kommunikálni a közönséggel, de nem nagyon volt köztünk olyan, aki értette volna azokat az amerikai dolgokat, amikről kérdezgetett minket. Krist Novoselic válaszolgatott neki, de őt meg leintette, hogy ne amerikaiak válaszoljanak. Zeneileg nem volt egy emlékezetes koncert."



A NIRVANA LEGELSŐ KONCERTJÉRŐL IS CSAK 2015-BEN KERÜLTEK ELŐ FOTÓK.





És nem, Cobainen nem a kinyúlt pulóver/kardigán volt, ahogyan arra majdnem az összes visszaemlékező utalt.



Nem is húznánk senki idegeit, tessék, a címlap után még további nyolc fotó arról, ahogyan a Nirvana a Petőfi Csarnok színpadán áll (Cobain néha ül) és dalokat játszik, tényleg nincsenek szavaink (a cikkben szereplő fotók jogvédettek, továbbközlésük szigorúan tilos!):

RITKA KONCERTFOTÓK A 80-AS ÉVEK BUDAPESTJÉRŐL? ÍME PÁR SZÁZ EZEKBEN A CIKKEKBEN.



fotók: Fejér Zsuzsa

(A cikkben szereplő fotók jogvédettek, továbbközlésük szigorúan tilos!)